ai4bharat/Pralekha huggingface dataset:
റോഡ് ഗതാഗത, ഹൈവേ മന്ത്രാലയം
രാജ്യത്തുടനീളം വിതരണം ചെയ്യുന്ന പുകപരിശോധന സർട്ടിഫിക്കറ്റുകളുടെ പൊതു രൂപം സംബന്ധിച്ച വിജ്ഞാപനം ഉപരിതല ഗതാഗത-ദേശീയപാത മന്ത്രാലയം പുറത്തിറക്കി
ന്യൂഡൽഹി, ജൂൺ 17, 2021
1989-ലെ കേന്ദ്ര മോട്ടോർവാഹന നിയമത്തിനു കീഴിൽ, രാജ്യത്തുടനീളം പുകപരിശോധന സർട്ടിഫിക്കറ്റുകൾക്ക് ഒരു ഏകീകൃത മാതൃക ലഭ്യമാക്കുന്നതും ആയി ബന്ധപ്പെട്ട വിജ്ഞാപനം, കേന്ദ്ര ഉപരിതല ഗതാഗത-ദേശീയപാത മന്ത്രാലയം 2021 ജൂൺ 14ന് പുറത്തിറക്കി. ഈ പുക പരിശോധന സർട്ടിഫിക്കറ്റുകളുടെ  പ്രത്യേകതകൾ താഴെ കൊടുക്കുന്നു:
 രാജ്യത്തുടനീളമുള്ള പുകപരിശോധന സർട്ടിഫിക്കറ്റുകൾക്ക് ഒരു പൊതു രൂപം ലഭ്യമാക്കുന്നതിന് ഒപ്പം PUC ഡാറ്റാബേസിനെ ദേശീയ രജിസ്റ്ററുമായി ബന്ധിപ്പിക്കുക
 ഇതാദ്യമായി റിജക്ഷൻ സ്ലിപ് എന്ന ആശയം രാജ്യത്തുടനീളം അവതരിപ്പിക്കുന്നു. വാഹനങ്ങളിൽ നിന്നുള്ള മലിനീകരണം തടയുന്നതുമായി ബന്ധപ്പെട്ട ചട്ടങ്ങളിൽ പറഞ്ഞിരിക്കുന്ന, പരമാവധി അളവുകളെക്കാൾ കൂടിയ അളവിൽ ആണ് പരിശോധനാഫലം എങ്കിൽ, വാഹന ഉടമയ്ക്ക് ഒരു പൊതു റിജെക്ഷൻ സ്ലിപ്പ് നൽകേണ്ടതാണ്
 താഴെപ്പറയുന്ന വിവരങ്ങൾ പൂർണ്ണമായും സ്വകാര്യമായി സൂക്ഷിക്കുന്നതാണ്:
 വാഹന ഉടമയുടെ ഫോൺ നമ്പർ, പേര്, വിലാസം
 വാഹനത്തിന്റെ എൻജിൻ നമ്പർ, ചാസി നമ്പർ 
 വാഹന ഉടമയുടെ ഫോൺ നമ്പർ നിർബന്ധമാക്കിയിട്ടുണ്ട്
 നിലവിലെ ചട്ടങ്ങളോട് ചേർന്ന് പോകാൻ വാഹനത്തിന് കഴിയുന്നില്ല എന്ന് ബന്ധപ്പെട്ട ഉദ്യോഗസ്ഥന് തോന്നുന്നപക്ഷം, രേഖാമൂലമോ, ഇലക്ട്രോണിക് സാങ്കേതിക വിദ്യയുടെ സഹായത്തോടെയോ വാഹനത്തിന്റെ ഡ്രൈവറോടോ അല്ലെങ്കിൽ ബന്ധപ്പെട്ട വ്യക്തിയോടോ, ഏതെങ്കിലും അംഗീകൃത പുക പരിശോധനാ കേന്ദ്രങ്ങളിൽ  വാഹനം പരിശോധനയ്ക്ക് വിധേയമാക്കാൻ ആവശ്യപ്പെടാവുന്നതാണ്.
ഡ്രൈവറോ, വാഹനത്തിന്റെ ചുമതലയുള്ള വ്യക്തിയോ പരിശോധനയ്ക്ക് വാഹനം എത്തിക്കാത്ത പക്ഷമോ, വാഹനം പരിശോധനയിൽ പരാജയപ്പെടുന്നെങ്കിലോ നിയമം അനുശാസിക്കുന്ന പിഴയൊടുക്കാൻ വാഹനത്തിന്റെ ഉടമ ബാധ്യസ്ഥനാണ്. ഇതിൽ വാഹന ഉടമ ഉപേക്ഷ വരുത്തുന്ന പക്ഷം, രേഖാമൂലമുള്ള കാരണങ്ങളോടെ ബന്ധപ്പെട്ട അധികൃതർ വാഹനത്തിന്റെ രജിസ്ട്രേഷൻ സർട്ടിഫിക്കറ്റ്, അനുവദിക്കപ്പെട്ടിട്ടുള്ള പെർമിറ്റുകൾ എന്നിവ റദ്ദാക്കുന്നതാണ്. സാധുതയുള്ള ഒരു പുക പരിശോധന സർട്ടിഫിക്കറ്റ് സമർപ്പിക്കുന്നത് വരെ ഈ നടപടി തുടരും
 നടപടിക്രമങ്ങൾ വിവര സാങ്കേതിക വിദ്യയുടെ സഹായത്തോടെ ആകും നടപ്പാക്കുക
 ഫോർമിൽ ക്യു ആർ കോഡ് പ്രിന്റ് ചെയ്യുന്നതാണ്. പുക പരിശോധന കേന്ദ്രവുമായി ബന്ധപ്പെട്ട പൂർണ്ണ വിവരങ്ങൾ ഇതിൽ ലഭ്യമാകും.
RRTN/SKY
(Visitor Counter : 171
പ്രധാനമന്ത്രിയുടെ ഓഫീസ്
ജർമ്മനിയിലെ ഇന്ത്യൻ സമൂഹവുമായുള്ള പ്രധാനമന്ത്രിയുടെ ആശയവിനിമയം
പ്രധാനമന്ത്രി ശ്രീ നരേന്ദ്ര മോദി ബെർലിനിലെ ആം പോട്സ്ഡാമർ പ്ലാറ്റ്സ് തിയേറ്ററിൽ ജർമ്മനിയിലെ ഇന്ത്യൻ സമൂഹത്തെ അഭിസംബോധന ചെയ്യുകയും അവരുമായി സംവദിക്കുകയും ചെയ്തു. വിദ്യാർത്ഥികളും ഗവേഷകരും പ്രൊഫഷണലുകളും അടങ്ങുന്ന ജർമ്മനിയിലെ ഊർജ്ജസ്വലരായ ഇന്ത്യൻ സമൂഹത്തിലെ 1600-ലധികം അംഗങ്ങൾ പരിപാടിയിൽ പങ്കെടുത്തു. ജർമ്മനിയുടെ സമ്പദ്വ്യവസ്ഥയ്ക്കും സമൂഹത്തിനും അവർ നൽകിയ സംഭാവനകൾ ചൂണ്ടിക്കാട്ടിയ പ്രധാനമന്ത്രി, ആഗോളതലത്തിൽ ഇന്ത്യൻ ഉൽപ്പന്നങ്ങൾ പ്രോത്സാഹിപ്പിക്കുന്നതിലൂടെ ഇന്ത്യയുടെ "വോക്കൽ ഫോർ ലോക്കൽ" സംരംഭത്തിലേക്ക് സംഭാവന നൽകാൻ അവരെ ആഹ്വാനം ചെയ്തു.
--ND--
(
പ്രധാനമന്ത്രിയുടെ ഓഫീസ്
ജി20 നേതാക്കളുടെ ഉച്ചകോടിക്കായി ബാലി സന്ദർശിക്കാൻ പുറപ്പെടുന്നതിന് മുന്നോടിയായുള്ള പ്രധാനമന്ത്രി ശ്രീ. നരേന്ദ്ര മോദിയുടെ പ്രസ്താവന
" ഇന്തോനേഷ്യയുടെ നേതൃത്വത്തിൽ നടക്കുന്ന 17-ാമത് ജി 20 നേതാക്കളുടെ ഉച്ചകോടിയിൽ പങ്കെടുക്കാൻ ഞാൻ 2022 നവംബർ 14-16 തീയതികളിൽ ഇന്തോനേഷ്യയിലെ ബാലി സന്ദർശിക്കും.
ബാലി ഉച്ചകോടിക്കിടെ, ആഗോള വളർച്ച പുനരുജ്ജീവിപ്പിക്കുക, ഭക്ഷ്യ-ഊർജ്ജ സുരക്ഷ, പരിസ്ഥിതി, ആരോഗ്യം, ഡിജിറ്റൽ പരിവർത്തനം തുടങ്ങിയ ആഗോള ആശങ്കയ്ക്ക് കാരണമായ പ്രധാന വിഷയങ്ങളിൽ ഞാൻ മറ്റ് ജി 20 നേതാക്കളുമായി വിപുലമായ ചർച്ചകൾ നടത്തും. ജി 20 ഉച്ചകോടിയുടെ ഭാഗമായി പങ്കെടുക്കുന്ന മറ്റ് നിരവധി രാജ്യങ്ങളിലെ നേതാക്കളുമായി ഞാൻ കൂടിക്കാഴ്ച നടത്തും, ആ രാജ്യങ്ങളുമായുള്ള ഇന്ത്യയുടെ ഉഭയകക്ഷി ബന്ധത്തിലെ പുരോഗതി അവലോകനം ചെയ്യും. 2022 നവംബർ 15-ന് ഒരു സ്വീകരണ ചടങ്ങിൽ ബാലിയിലെ ഇന്ത്യൻ സമൂഹത്തെ ഞാൻ അഭിസംബോധന ചെയ്യും
നമ്മുടെ രാജ്യത്തിനും പൗരന്മാർക്കും സുപ്രധാനമായൊരു മുഹൂര്ത്തത്തിൽ, ബാലി ഉച്ചകോടിയുടെ സമാപന ചടങ്ങിൽ, ഇന്തോനേഷ്യൻ പ്രസിഡന്റ് ജോക്കോ വിഡോഡോ ജി 20 അധ്യക്ഷപദം ഇന്ത്യക്ക് കൈമാറും. 2022 ഡിസംബർ 1 മുതൽ ഇന്ത്യ ഔദ്യോഗികമായി ജി20 അധ്യക്ഷ സ്ഥാനം ഏറ്റെടുക്കും. അടുത്ത വർഷത്തെ ജി20 ഉച്ചകോടിയിലേക്ക് ജി20 അംഗങ്ങൾക്കും മറ്റ് ക്ഷണിതാക്കൾക്കും ഞാൻ വ്യക്തിപരമായ ക്ഷണം നൽകും.
ജി 20 ഉച്ചകോടിയിലെ എന്റെ ഇടപെടലുകളിൽ, ഇന്ത്യയുടെ നേട്ടങ്ങളും ആഗോള വെല്ലുവിളികളെ കൂട്ടായി അഭിമുഖീകരിക്കാനുള്ള നമ്മുടെ അചഞ്ചലമായ പ്രതിബദ്ധതയും ഞാൻ എടുത്തുകാണിക്കും. "വസുധൈവ കുടുംബകം" അഥവാ "ഒരു ഭൂമി ഒരു കുടുംബം ഒരു ഭാവി" എന്ന വിഷയത്തിലായിരിക്കും ഇന്ത്യയുടെ ജി20 പ്രസിഡൻസിയുടെ നിദാനം. അത് തുല്യമായ വളർച്ചയുടെയും എല്ലാവർക്കും അനുഭവിക്കേണ്ട ഭാവിയുടെയും സന്ദേശത്തിന് അടിവരയിടുന്നതുമാകും. "
--ND--
(
പ്രധാനമന്ത്രിയുടെ ഓഫീസ്
പിഎം -കിസാൻ പദ്ധതി പ്രകാരമുള്ള സാമ്പത്തിക ആനുകൂല്യങ്ങളുടെ എട്ടാം ഗഡു വിതരണത്തിന് പ്രധാനമന്ത്രി നാളെ തുടക്കം കുറിക്കും
പിഎം -കിസാൻ പദ്ധതി പ്രകാരമുള്ള സാമ്പത്തിക ആനുകൂല്യങ്ങളുടെ എട്ടാം ഗഡു വിതരണത്തിന് പ്രധാനമന്ത്രി നാളെ  തുടക്കം കുറിക്കും. നാളെ രാവിലെ 11 മണിക്ക് വീഡിയോ കോൺഫറൻസിംഗ് വഴിയാണ് കൈമാറ്റത്തിന് തുടക്കം കുറിക്കുക. 9 .5 കോടിയിലധികം ഗുണഭോക്തൃ കർഷക കുടുംബങ്ങൾക്ക് 19,000 കോടി രൂപയുടെ പ്രയോജനം ലഭിക്കും. ചടങ്ങിൽ പ്രധാനമന്ത്രി കർഷക ഗുണഭോക്താക്കളുമായി ആശയവിനിമയവും നടത്തും. കേന്ദ്ര കൃഷി മന്ത്രിയും ചടങ്ങിൽ പങ്കെടുക്കും.
പിഎം -കിസാൻ പദ്ധതിയെ കു റിച്ച് :
പിഎം-കിസാൻ പദ്ധതി പ്രകാരം അർഹരായ ഗുണഭോക്തൃ കർഷക കുടുംബങ്ങൾക്ക് പ്രതിവർഷം 6000 രൂപയുടെ വീതം സാമ്പത്തിക ആനുകൂല്യം.ലഭ്യമാകും. 2000 രൂപയുടെ മൂന്ന് തുല്യമായ 4 മാസ ഗഡുക്കളായിട്ടാണ് നൽകുക. തുക നേരിട്ട് ഗുണഭോക്താക്കളുടെ ബാങ്ക് അക്കൗണ്ടുകളിലേക്ക് മാറ്റുന്നു. ഈ പദ്ധതിയിൽ ഇതുവരെ 1.15 ലക്ഷം കോടിയിലധികം രൂപയുടെ ആനുകൂല്യങ്ങൾ കർഷക കുടുംബങ്ങൾക്ക് കൈമാറിയിട്ടുണ്ട്.
സാമൂഹ്യനീതി, ശാക്തീകരണ മന്ത്രാലയം
എസ്സി/എസ്ടി/ഒബിസിക്കായുള്ള നികത്താത്ത ഒഴിവുകൾ
ന്യൂഡൽഹി, ആഗസ്റ്റ് 03, 2021
കേന്ദ്രസർക്കാരിനു കീഴിലെ 90% ത്തിലധികം ജീവനക്കാരുള്ള പത്ത് മന്ത്രാലയങ്ങൾ/വകുപ്പുകൾ എന്നിവിടങ്ങളിലെ എസ്സി, എസ്ടി, ഒബിസി വിഭാഗക്കാർക്ക് സംവരണം ചെയ്ത ഒഴിവുകൾ  നികത്തുന്നതിലെ പുരോഗതി പേഴ്സണൽ & ട്രെയിനിംഗ് വകുപ്പ് നിരീക്ഷിച്ച് വരികയാണ്. 01.01.2017 മുതൽ 01.01.2020 വരെ ബാക്ക്ലോഗ് സംവരണ ഒഴിവുകൾ സംബന്ധിച്ച് മന്ത്രാലയങ്ങൾ/വകുപ്പുകൾ എന്നിവയിൽ നിന്ന് ലഭിച്ച പ്രകാരം മന്ത്രാലയം/വകുപ്പ്-കാറ്റഗറി തിരിച്ചുള്ള ഡാറ്റ അനുബന്ധത്തിൽ കൊടുത്തിരിക്കുന്നു:
|
|
As on 31.12.2016
|
|
As on 31.12.2017
|
|
As on 31.12.2018
|
|
As on 31.12.2019
|
|
SC
|
|
ST
|
|
OBC
|
|
SC
|
|
ST
|
|
OBC
|
|
SC
|
|
ST
|
|
OBC
|
|
SC
|
|
ST
|
|
OBC
|
|
8223
|
|
6955
|
|
13535
|
|
15090
|
|
13040
|
|
16078
|
|
13560
|
|
12679
|
|
15591
|
|
14366
|
|
12612
|
|
15088
ബാക്ക്ലോഗ് റിസർവ്ഡ് ഒഴിവുകൾ തിരിച്ചറിയുന്നതിനായി ഒരു ഇൻ-ഹൗസ് കമ്മിറ്റി രൂപീകരിക്കാനും, അത്തരം ഒഴിവുകളുടെ മൂലകാരണം പഠിക്കാനും, അത്തരം ഒഴിവുകൾക്ക് കാരണമാകുന്ന ഘടകങ്ങൾ നീക്കം ചെയ്യാനും, പ്രത്യേക നിയമന യജ്ഞങ്ങളിലൂടെ ആ ഒഴിവുകൾ നികത്താനുമുള്ള നടപടികൾ ആരംഭിക്കാനും 16.12.2014-ലെ ഓ.എം പ്രകാരം പേഴ്സണൽ ആന്റ് ട്രെയിനിംഗ് വകുപ്പ് എല്ലാ മന്ത്രാലയങ്ങൾക്കും/വകുപ്പുകൾക്കും നിർദ്ദേശങ്ങൾ നൽകിയിരുന്നു.
സാമൂഹ്യ നീതി-ശാക്തീകരണ സഹമന്ത്രി ശ്രീ എ. നാരായണസ്വാമി ഇന്ന് ലോക്സഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 99
ആരോഗ്യ, കുടുംബക്ഷേമ മന്ത്രാലയം
കോവിഡ് 19- പുതിയ വിവരങ്ങള്
ചികിത്സയിലുള്ളവരുടെ എണ്ണം കുറഞ്ഞ് 24,19,907 ആയി.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 75,684-ന്റെ കുറവ്
പുതിയ രോഗബാധിതരുടെ എണ്ണം കുറയുന്ന പ്രവണത തുടരുന്നു; രോഗം ബാധിച്ചത് 2.11 ലക്ഷം പേര്ക്ക്
രാജ്യത്തുടനീളം ഇതുവരെ രോഗമുക്തരായത് 2,46,33,951 പേര്. കഴിഞ്ഞ 24 മണിക്കൂറിനുള്ളില് 2,83,135 പേര് രോഗമുക്തരായി.
തുടര്ച്ചയായ പതിനാലാം ദിവസവും പ്രതിദിന രോഗമുക്തര് പ്രതിദിന രോഗബാധിതരേക്കാള് കൂടുതല്.
രോഗമുക്തി നിരക്ക് 90.01% ആയി വര്ധിച്ചു.
പ്രതിവാര രോഗസ്ഥിരീകരണ നിരക്ക് നിലവില് 10.93 ശതമാനമാണ്.
പ്രതിദിന രോഗസ്ഥിരീകരണ നിരക്ക് 9.79%
തുടര്ച്ചയായ മൂന്നാം ദിവസവും 10 ശതമാനത്തില് താഴെ.
ദേശീയ പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നല്കിയത് 20.27 കോടി ഡോസ് വാക്സിന്
യുഎസ്എയ്ക്ക് ശേഷം, 20 കോടി ഡോസ് വാക്സിന് നല്കി എന്ന നേട്ടം സ്വന്തമാക്കുന്ന രണ്ടാമത്തെ രാജ്യമായി ഇന്ത്യ മാറി.
പരിശോധന ശേഷി ഗണ്യമായി വര്ധിച്ചു- കഴിഞ്ഞ 24 മണിക്കൂറിനുള്ളില് നടത്തിയത് 21.57 ലക്ഷം പരിശോധനകള്
പ്രധാനമന്ത്രിയുടെ ഓഫീസ്
ഇമാം ഹുസൈന്റെ  രക്തസാക്ഷിത്വ അനുസ്മരണത്തോടനുബന്ധിച്ച് ഇന്ഡോറില് നടന്ന അഷറ മുബാറകയില് പ്രധാനമന്ത്രി സംബന്ധിച്ചു
ഇമാം ഹുസൈന്  യുടെ രക്തസാക്ഷിത്വ അനുസ്മരണത്തോടനുബന്ധിച്ച് ദാവൂദി ബൊഹ്റ സമൂഹം ഇന്ഡോറില് ഇന്ന് സംഘടിപ്പിച്ച അഷറ മുബാറകയില് പ്രധാനമന്ത്രി ശ്രീ. നരേന്ദ്രമോദി സദസ്സിനെ അഭിസംബോധന ചെയ്തു.
ഇമാം ഹുസൈന്റെ ത്യാഗങ്ങളെ അനുസ്മരിച്ച് കൊണ്ട്, ഇമാം എക്കാലവും നിലകൊണ്ടത് അനീതിക്ക് എതിരായിട്ടാണെന്നും സമാധാനവും നീതിയും സംരക്ഷിക്കാന് വേണ്ടിയായിരുന്നു അദ്ദേഹത്തിന്റെ രക്തസാക്ഷിത്വമെന്നും പ്രധാനമന്ത്രി ചൂണ്ടിക്കാട്ടി. ഇമാമിന്റെ അനുശാസനങ്ങള് ഇന്നും പ്രസക്തമാണെന്ന് അദ്ദേഹം പറഞ്ഞു. ദാവൂദി ബൊഹ്റ സമൂഹത്തിന്റെ അധ്യക്ഷന് ഡോ. സയ്യ്ദ്ന മുഫദ്ദല് സെയ്യ്ഫുദ്ദീന് നടത്തുന്ന ശ്രമങ്ങളെ അഭിനന്ദിച്ച് കൊണ്ട് രാജ്യത്തോടുള്ള സ്നേഹവും പ്രതിബദ്ധതയുമാണ് ആ അനുശാസനങ്ങളുടെ മുഖമുദ്രയെന്ന് അദ്ദേഹം കൂട്ടിച്ചേര്ത്തു.
എല്ലാവരേയും ഒപ്പം കൂട്ടുക എന്ന സംസ്കാരമാണ് മറ്റെല്ലാ രാജ്യങ്ങളില് നിന്നും ഇന്ത്യയെ വ്യത്യസ്തമാക്കുന്നതെന്ന് പ്രധാനമന്ത്രി പറഞ്ഞു. 'ഇന്നലകളെ കുറിച്ച് ഞങ്ങള്ക്ക് അഭിമാനമുണ്ട്, ഇന്നില് ഞങ്ങള് വിശ്വസിക്കുന്നു, നാളത്തെ നമ്മുടെ ശോഭനമായ ഭാവിയില് ഞങ്ങള്ക്ക് വിശ്വാസമുണ്ട്, '' അദ്ദേഹം കൂട്ടിച്ചേര്ത്തു.
ദാവൂദി ബൊഹ്റ സമൂഹത്തിന്റെ സംഭാവനകള് എടുത്തുപറഞ്ഞുകൊണ്ട് ഇന്ത്യയുടെ പുരോഗതിയിലും വളര്ച്ചാ ഗാഥയിലും ഈ സമൂഹം എന്നും ഒരു സുപ്രധാന പങ്ക് വഹിച്ചിട്ടുണ്ടെന്ന് പ്രധാനമന്ത്രി ചൂണ്ടിക്കാട്ടി. ഇന്ത്യന് സംസ്കാരത്തിന്റെ ശക്തി രാജ്യമെമ്പാടും പ്രചരിപ്പിക്കുന്ന തങ്ങളുടെ മഹത്തായ സേവനം സമൂഹം തുടരുമെന്ന് അദ്ദേഹം പ്രത്യാശ പ്രകടിപ്പിച്ചു.
ബൊഹ്റ സമൂഹത്തെ പ്രകീര്ത്തിച്ചു കൊണ്ട് ഈ സമുദായത്തിന്റെ സ്നേഹത്തിന് പാത്രീഭൂതനാകാന് കഴിഞ്ഞത് തന്റെ ഭാഗ്യമാണെന്ന് പ്രധാനമന്ത്രി ശ്രീ. നരേന്ദ്രമോദി പറഞ്ഞു. താന് ഗുജറാത്ത് മുഖ്യമന്ത്രിയായിരുന്ന കാലത്ത് ബൊഹ്റ സമൂഹം നല്കിയ സഹായത്തെ അനുസ്മരിച്ച് കൊണ്ട് ഈ സമൂഹത്തിന്റെ സ്നേഹമാണ് തന്നെ ഇന്ഡോറിലെത്തിച്ചതെന്ന് പ്രധാനമന്ത്രി പറഞ്ഞു.
ദാവൂദി ബൊഹ്റ സമൂഹം ഏറ്റെടുത്തിട്ടുള്ള വിവിധ സാമൂഹിക ഉദ്യമങ്ങളെ പുകഴ്ത്തിക്കൊണ്ട് ജനങ്ങള്ക്ക്, പ്രത്യേകിച്ച് പാവപ്പെട്ടവര്ക്കും അശരണര്ക്കും, മെച്ചപ്പെട്ട ജീവിത നിലവാരം ഉറപ്പ് വരുത്താന് ഗവണ്മെന്റ് നിരവധി നടപടികള് കൈക്കൊണ്ടുവരികയാണെന്ന് പ്രധാനമന്ത്രി പറഞ്ഞു. കേന്ദ്ര ഗവണ്മെന്റിന്റെ വിവിധ വികസനോന്മുഖ പദ്ധതികളായ ആയുഷ്മാന് ഭാരത്, ശുചിത്വ ഭാരത ദൗത്യം, പ്രധാനമന്ത്രി ആവാസ് യോജന മുതലായവയെ കുറിച്ച് പ്രധാനമന്ത്രി പരാമര്ശിച്ചു. ഈ സങ്കല്പങ്ങള് സാധാരണക്കാരുടെ ജീവിതങ്ങള് മാറ്റിക്കൊണ്ടിരിക്കുകയാണെന്ന് അദ്ദേഹം പറഞ്ഞു.
ശുചിത്വ ഭാരത ദൗത്യം മുന്നോട്ട് കൊണ്ടുപോയതിന് ഇന്ഡോറിലെ ജനങ്ങളെ പ്രധാനമന്ത്രി അഭിനന്ദിച്ചു. 'ശുചിത്വം തന്നെ സേവനം'' പദ്ധതിക്ക് നാളെ തുടക്കം കുറിക്കുമെന്ന് പറഞ്ഞ പ്രധാനമന്ത്രി ഈ വമ്പിച്ച പരിപാടിയില് സജീവമായി പങ്കെടുക്കാന് ജനങ്ങളെ ആഹ്വാനം ചെയ്തു.
ബൊഹ്റ സമുദായം ബിസിനസ്സില് പുലര്ത്തുന്ന സത്യസന്ധതയെ കുറിച്ച് പരാമര്ശിക്കവെ, ചരക്ക് സേവന നികുതി, പാപ്പരത്ത നിയമം, ബാങ്ക് റപ്സി കോഡ് മുതലായവയിലൂടെ സത്യസന്ധരായ ബിസിനസുകാരെയും ജോലിക്കാരെയും ഗവണ്മെന്റ് പ്രോത്സാഹിപ്പിക്കുമെന്ന് പ്രധാനമന്ത്രി പറഞ്ഞു. ഇന്ത്യന് സമ്പദ്ഘടന വളരുകയാണെന്ന് പറഞ്ഞ അദ്ദേഹം പുതിയ ഇന്ത്യ ഉദിച്ച് വരികയാണെന്നും ആവര്ത്തിച്ചു.
മധ്യപ്രദേശ് മുഖ്യമന്ത്രി ശ്രീ. ശിവ്രാജ് സിംഗ് ചൗഹാനും തദവസരത്തില് സന്നിഹിതനായിരുന്നു. മാതൃകാപരമായ പ്രവര്ത്തനം കാഴ്ച വയ്ക്കുന്ന പ്രധാനമന്ത്രിയെ നേരത്തെ ഡോ. സയ്യ്ദ്ന മുഫദ്ദല് സെയ്യ്ഫുദ്ദീന് പ്രകീര്ത്തിക്കുകയും, രാജ്യത്തിന് വേണ്ടിയുള്ള അദ്ദേഹത്തിന്റെ പ്രവര്ത്തനങ്ങള്ക്ക് വിജയം ആശംസിക്കുകയും ചെയ്തു.
(ND MRD - 723
പെട്രോളിയം, പ്രകൃതി വാതക മന്ത്രാലയം
എഥനോൾ പ്ലാന്റുകൾ സ്ഥാപിക്കാൻ ഗവണ്മെന്റ് പ്രോത്സാഹനം
ന്യൂഡൽഹി , ജൂലൈ 19,2021
സംരംഭകർ / പദ്ധതി നടത്തിപ്പുകാർ എന്നിവർക്ക് ഇന്ത്യ ഗവണ്മെന്റിൽ നിന്ന് ഔദ്യോഗിക അനുമതി വാങ്ങാതെ രാജ്യത്തിന്റെ ഏത് ഭാഗത്തും എഥനോൾ പ്ലാന്റുകൾ സ്ഥാപിക്കാൻ സ്വാതന്ത്ര്യമുണ്ട്.എന്നിരുന്നാലും, എഥനോൾ പ്ലാന്റ് സ്ഥാപിക്കുന്നതിനിടയിൽ സംസ്ഥാനങ്ങൾ / പരിസ്ഥിതി വനം, കാലാവസ്ഥാ വ്യതിയാന മന്ത്രാലയം  / സംസ്ഥാന മലിനീകരണ നിയന്ത്രണ ബോർഡുകൾ  മുതലായവയിൽ നിന്ന് വിവിധ നിയമപരമായ അനുമതികൾ നേടേണ്ടതുണ്ട്. കൂടാതെ, ഒരു വർഷത്തെ മൊറട്ടോറിയം കാലയളവ് ഉൾപ്പെടെ 5 വർഷത്തേക്ക് പ്രതിവർഷം 6 ശതമാനം പലിശ ഇളവോ ബാങ്കുകൾ ഈടാക്കുന്ന പലിശയുടെ 50 ശതമാനമോ അവയിലേതാണോ കുറവ് അതിൻ പ്രകാരമുള്ള ആനുകൂല്യം ലഭ്യമാക്കുന്ന പദ്ധതിയായാണ് DFPD നടപ്പിലാക്കുന്നത്.
രാജ്യത്തിന്റെ ഒരു ഭാഗത്തും കേന്ദ്ര ഗവണ്മെന്റ് സ്വന്തമായി എഥനോൾ പ്ലാന്റുകൾ സ്ഥാപിച്ചിട്ടില്ല. എന്നിരുന്നാലും എഥനോൾ പ്ലാന്റുകൾ സ്ഥാപിക്കുന്നതിനെ കേന്ദ്ര ഗവണ്മെന്റ് പ്രോത്സാഹിപ്പിക്കുന്നു.ഇന്ന് ലോക്സഭയിൽ രേഖാമൂലം നൽകിയ മറുപടിയിലാണ് പെട്രോളിയം പ്രകൃതി വാതക സഹമന്ത്രി ശ്രീ രാമേശ്വർ തെലി ഈ വിവരം നൽകിയത്
IE / SKY
(Visitor Counter : 133
ഷിപ്പിങ് മന്ത്രാലയം
തുറമുഖ പ്രവർത്തനങ്ങൾ ഡിജിറ്റലായി നിരീക്ഷിക്കുവാൻ 'മൈ പോർട്ട് ആപ്പ്'
ന്യൂഡൽഹി, ഒക്ടോബർ 08, 2021
കേന്ദ്ര തുറമുഖ, കപ്പൽ, ജലഗതാഗത മന്ത്രി ശ്രീ സർബാനന്ദ സോനോവാൾ ഇന്ന് കൊൽക്കത്തയിൽ 'മൈ പോർട്ട് ആപ്പ്' എന്ന തുറമുഖ-അധിഷ്ഠിത മൊബൈൽ അപ്ലിക്കേഷന് തുടക്കം കുറിച്ചു. ഈ ആപ്പിൽ തുറമുഖങ്ങളുടെ വിവരങ്ങൾ ഡിജിറ്റലായി ഉൾപ്പെടുത്തിയിട്ടുണ്ട്. ഒപ്പം, അവയുടെ പ്രവർത്തനങ്ങൾ വിർച്യുൽ ആയി നിരീക്ഷിക്കാൻ ഉള്ള സംവിധാനവും ഇതിൽ ഉണ്ട്.
തുറമുഖ ഉപയോക്താകൾക്ക് വിവിധ സേവനങ്ങൾ ഇതിൽ ലഭ്യമായിരിക്കും. ഈ ആപ്പ് സുതാര്യത വർധിപ്പിക്കുന്നതിനും, തുറമുഖങ്ങളെ പറ്റിയുള്ള വിവരങ്ങൾ എളുപ്പത്തിൽ ലഭ്യമാകുന്നതിനും സഹായിക്കും. ബെർത്തിങ്, റേക്കുകളുടെ രസീത്, കണ്ടെയ്നറുകളുടെ തൽസ്ഥിതി, താരിഫ്, ബില്ലുകൾ, തുറമുഖ അവധികൾ തുടങ്ങിയ വിവരങ്ങൾ ആപ്പിൽ 24 മണിക്കൂറും ലഭ്യമായിരിക്കും.
രണ്ട് ദിവസത്തെ പശ്ചിമ ബംഗാൾ സന്ദർശനത്തിന് ഇടയിലാണ് ശ്രി സോനോവാൾ ആപ്പിന് തുടക്കം കുറിച്ചത്. സംസ്ഥാനത്ത്, 352 കോടി രൂപയുടെ വിവിധ പദ്ധതികളും മന്ത്രി രാജ്യത്തിന് സമർപ്പിച്ചു.
RRTN
(Visitor Counter : 157
പ്രധാനമന്ത്രിയുടെ ഓഫീസ്
മൗറീഷ്യസ് പ്രധാനമന്ത്രി പ്രവിന്ദ് കുമാർ ജുഗ്നൗത്ത് , ബംഗ്ലാദേശ് പ്രധാനമന്ത്രി ഷെയ്ഖ് ഹസീന, യുഎസ് പ്രസിഡന്റ് ജോ ബൈഡൻ എന്നിവരുമായി ന്യൂഡൽഹിയിലെ വസതിയിൽ പ്രധാനമന്ത്രി മൂന്ന് ഉഭയകക്ഷി കൂടിക്കാഴ്ചകൾ നടത്തും
മൗറീഷ്യസ് പ്രധാനമന്ത്രി പ്രവിന്ദ് കുമാർ ജുഗ്നൗത്ത്, ബംഗ്ലാദേശ് പ്രധാനമന്ത്രി ഷെയ്ഖ് ഹസീന, യുഎസ് പ്രസിഡന്റ് ജോ ബൈഡൻ എന്നിവരുമായി ഇന്ന് വൈകുന്നേരം ന്യൂഡൽഹിയിലെ തന്റെ വസതിയിൽ മൂന്ന് ഉഭയകക്ഷി കൂടിക്കാഴ്ചകൾ നടത്തുമെന്ന് പ്രധാനമന്ത്രി ശ്രീ നരേന്ദ്ര മോദി ഒരു എക്സ് പോസ്റ്റിൽ അറിയിച്ചു.
ഈ രാഷ്ട്രങ്ങളുമായുള്ള ഇന്ത്യയുടെ ഉഭയകക്ഷി ബന്ധം അവലോകനം ചെയ്യുന്നതിനും വികസന സഹകരണം കൂടുതൽ ശക്തിപ്പെടുത്തുന്നതിനും ഈ കൂടിക്കാഴ്ചകൾ അവസരം നൽകുമെന്നും ശ്രീ മോദി പറഞ്ഞു.
പ്രധാനമന്ത്രി പോസ്റ്റ് ചെയ്തു
“ഇന്ന് വൈകുന്നേരം, എന്റെ വസതിയിൽ മൂന്ന് ഉഭയകക്ഷി യോഗങ്ങൾക്കായി ഞാൻ കാത്തിരിക്കുകയാണ്. മൗറീഷ്യസ് പ്രധാനമന്ത്രി പ്രവിന്ദ് കുമാർ ജുഗ്നൗത്ത്, ബംഗ്ലാദേശ് പ്രധാനമന്ത്രി ഷെയ്ഖ് ഹസീന, യുഎസ് പ്രസിഡന്റ് ജോ ബൈഡൻ എന്നിവരെ കാണും. ഈ രാജ്യങ്ങളുമായുള്ള ഇന്ത്യയുടെ ഉഭയകക്ഷി ബന്ധം അവലോകനം ചെയ്യാനും വികസന സഹകരണം കൂടുതൽ ശക്തിപ്പെടുത്താനും കൂടിക്കാഴ്ചകൾ അവസരമൊരുക്കും. "
സാമൂഹ്യനീതി, ശാക്തീകരണ മന്ത്രാലയം
കോവിഡ്: മുതിര്ന്ന പൗരന്മാരും അവരെ സംരക്ഷിക്കുന്നവരും പാലിക്കേണ്ട മാര്ഗനിര്ദേശങ്ങള് പുറത്തിറക്കി
കോവിഡ് രോഗ പ്രതിരോധത്തിന്റെ ഭാഗമായി രാജ്യത്ത് തുടരുന്ന ലോക്ക് ഡൗണിന്റെ പശ്ചാത്തലത്തില് മുതിര്ന്ന പൗരന്മാരും അവരെ സംരക്ഷിക്കുന്നവരും പാലിക്കേണ്ട മാര്ഗനിര്ദേശങ്ങള് പുറത്തിറക്കി. കേന്ദ്ര സാമൂഹ്യനീതി-ശാക്തീകരണ മന്ത്രാലയം, കേന്ദ്ര ആരോഗ്യ-കുടുംബക്ഷേമ മന്ത്രാലയം, ന്യൂ ഡല്ഹി ആള് ഇന്ത്യാ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സിലെ ജറിയാട്രിക് മെഡിസിന് എന്നിവ ചേര്ന്നാണ് മാര്ഗനിര്ദേശങ്ങള്ക്ക് രൂപം നല്കിയത്.
മാര്ഗനിര്ദേശങ്ങള് കര്ശനമായി പാലിക്കണമെന്ന് വിവിധ സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും ചീഫ് സെക്രട്ടറിമാര്ക്ക് അയച്ച കത്തില് കേന്ദ്ര സാമൂഹ്യനീതി-ശാക്തീകരണ മന്ത്രാലയം സെക്രട്ടറി ആര് സുബ്രമണ്യം ആവശ്യപ്പെട്ടു.
60 വയസിന് മുകളില് പ്രായമുള്ളവര് പ്രത്യേകിച്ച് ആരോഗ്യപ്രശ്നങ്ങള് നേരിടുന്നവര്ക്ക് കോവിഡ് രോഗവ്യാപനത്തിനുള്ള സാധ്യതയുണ്ട്. ഈ സാഹചര്യത്തില് രാജ്യത്തെ എല്ലാ ജില്ലകളിലും കേന്ദ്രസര്ക്കാര് മാര്ഗനിര്ദേശങ്ങള്സംബന്ധിച്ച് ബോധവല്ക്കരണം നടത്തണം. മുതിര്ന്ന പൗരന്മാരുടെ ക്ഷേമകാര്യങ്ങളുമായി ബന്ധപ്പെട്ട സ്ഥാപനങ്ങള്, സന്നദ്ധസംഘടനകള് എന്നിവ മുഖേനയും ഈ സന്ദേശം പ്രചരിപ്പിക്കണമെന്നും ശ്രീ ആര് സുബ്രമണ്യം നിര്ദേശിച്ചു. വിശദമായ വിവരങ്ങള് https://static.pib.gov.in/WriteReadData/userfiles/advisory%20-%20Copy%201.pdf എന്ന ലിങ്കില് ലഭ്യമാണ്.
ഷിപ്പിങ് മന്ത്രാലയം
പൊതു-സ്വകാര്യ പങ്കാളിത്ത  സമ്പ്രദായത്തില് ബില്ഡ്, ഓപ്പറേറ്റ്, ട്രാന്സ്ഫര്  അടിസ്ഥാനത്തിലുള്ള വെസ്റ്റേണ് ഡോക്ക് വികസനം ഉള്പ്പെടെ പാരദീപ് തുറമുഖത്ത് വലിയ ചരക്കുകപ്പലുകള്ക്കു സൗകര്യം ഒരുക്കാന് ഉള്തുറമുഖത്തിന്റെ ആഴം വര്ധിപ്പിക്കലിനും നവീകരണത്തിനും കേന്ദ്ര മന്ത്രിസഭയുടെ അംഗീകാരം
പൊതു-സ്വകാര്യ പങ്കാളിത്ത  സമ്പ്രദായത്തില് ബില്ഡ്, ഓപ്പറേറ്റ്, ട്രാന്സ്ഫര്  അടിസ്ഥാനത്തിലുള്ള വെസ്റ്റേണ് ഡോക്ക് വികസനം ഉള്പ്പെടെ, പാരദീപ് തുറമുഖത്ത് വലിയ ചരക്കുകപ്പലുകള്ക്കു സൗകര്യം ഒരുക്കാന്, ഉള്തുറമുഖത്തിന്റെ ആഴം വര്ധിപ്പിക്കലിനും നവീകരണത്തിനും കേന്ദ്ര മന്ത്രിസഭയുടെ അംഗീകാരം. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യങ്ങളുടെ മന്ത്രിസഭാസമിതിയാണ് ഇതു സംബന്ധിച്ച പദ്ധതിക്ക് അംഗീകാരം നല്കിയത്.
3,004.63 കോടി രൂപയാണ് പദ്ധതിയുടെ ചെലവ്. ബിഒടി അടിസ്ഥാനത്തില് പുതിയ വെസ്റ്റേണ് ഡോക്കിന്റെ വികസനവും ക്യാപിറ്റല് ഡ്രെഡ്ജിങ്ങും ഇതിലുള്പ്പെടുന്നു. യഥാക്രമം 2,040 കോടി രൂപയും 352.13 കോടി രൂപയുമാണ് ഇതിന് അനുവദിച്ചിട്ടുള്ളത്. പൊതു പിന്തുണ പദ്ധതി അടിസ്ഥാനസൗകര്യങ്ങള് ഉറപ്പാക്കുന്നതിന് പാരദീപ് തുറമുഖത്തിന്റെ നിക്ഷേപം 612.50 കോടി രൂപയായിരിക്കും.
12.50 എംടിപിഎ വീതമുള്ള രണ്ട് ഘട്ടങ്ങളിലായി 25 എംടിപിഎ  ശേഷിയുള്ള, തെരഞ്ഞെടുക്കപ്പെട്ട ബിഒടി ഗുണഭോക്താക്കളാല് കേപ്പ് സൈസ് കപ്പലുകള് കൈകാര്യം ചെയ്യാന് കഴിയുന്ന വെസ്റ്റേണ് ഡോക് ബേസിനുകളുടെ നിര്മാണം നിര്ദിഷ്ട പദ്ധതി വിഭാവനം ചെയ്യുന്നു. അനുവദിക്കുന്ന തീയതി മുതല് 30 വര്ഷം വരെയാണ് ഇളവ്. പാരദീപ് പോര്ട്ട് ട്രസ്റ്റ്  കേപ്പ് സൈസ് കപ്പലുകള് കൈകാര്യം ചെയ്യല് സുഗമമാക്കുന്നതിന് ബ്രേക്ക്വാട്ടര് എക്സ്റ്റന്ഷന്, മറ്റ് അനുബന്ധ പ്രവര്ത്തനങ്ങള് തുടങ്ങിയ പൊതു സഹായ പദ്ധതി അടിസ്ഥാന സൗകര്യങ്ങള് ഒരുക്കും.
ആനുകൂല്യത്തിനായി തെരഞ്ഞെടുക്കപ്പെട്ടവര് ബിഒടി അടിസ്ഥാനത്തില് പദ്ധതി വികസിപ്പിക്കും. എങ്കിലും, പൊതു സഹായ പദ്ധതി അടിസ്ഥാന സൗകര്യം തുറമുഖം ഒരുക്കും.
പദ്ധതി കമ്മീഷന് ചെയ്യുമ്പോള്, കല്ക്കരി, ചുണ്ണാമ്പുകല്ല് എന്നിവയുടെ ഇറക്കുമതിയുടെ ആവശ്യകതയും ലോഹത്തരികള്, പൂര്ത്തിയായ സ്റ്റീല് ഉല്പന്നങ്ങള് എന്നിവയുടെ കയറ്റുമതിയും ഉള്പ്പെടെ പാരദീപ് തുറമുഖത്തിന്റെ പരിസരങ്ങളില് സ്ഥാപിച്ച നിരവധി സ്റ്റീല് പ്ലാന്റുകളുടെ ആവശ്യങ്ങള്ക്കു പരിഹാരമാകും.  തുറമുഖത്തിന്റെ തിരക്ക് കുറയ്ക്കല്,  കല്ക്കരി ഇറക്കുമതി കുറഞ്ഞ വിലയ്ക്കു ലഭ്യമാകുംവിധത്തില് കടല്ചരക്കുകള് കുറയ്ക്കല്,  തുറമുഖത്തിന്റെ പരിസരമേഖലയില് വ്യാവസായിക സമ്പദ്വ്യവസ്ഥ ഉയര്ത്തലും തൊഴിലവസരങ്ങള് സൃഷ്ടിക്കലും തുടങ്ങിയ നിരവധി കാര്യങ്ങള്ക്ക് ഈ പദ്ധതി സഹായകമാകും.
പ്രധാനമന്ത്രിയുടെ ഓഫീസ്
അതിർത്തി ഗ്രാമമായ ഹെമ്യയിൽ പൈപ്പിലൂടെ ശുദ്ധ ജലം എത്തിയതിൽ പ്രധാനമന്ത്രിയുടെ അഭിനന്ദനം
അതിർത്തി ഗ്രാമമായ ഹെമ്യയിൽ പൈപ്പ് വെള്ളം എത്തിയതിനെ പ്രധാനമന്ത്രി സ്വാഗതം ചെയ്തു.
കേന്ദ്രമന്ത്രി ശ്രീ ഗിരിരാജ് സിംഗിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"ഇതിൽ ഓരോ ഇന്ത്യക്കാരനും അഭിമാനിക്കും. അതിർത്തി പ്രദേശങ്ങൾ വികസിപ്പിക്കുന്നതിനുള്ള നമ്മുടെ ശ്രമങ്ങൾക്ക് വലിയ പ്രചോദനം ലഭിക്കുന്നത് സന്തോഷകരമാണ്. പതിറ്റാണ്ടുകളായി നമ്മുടെ അതിർത്തി പ്രദേശങ്ങൾ അവഗണിക്കപ്പെട്ടു, എന്നാൽ ഇപ്പോൾ അവരുടെ വികസന ആവശ്യങ്ങൾക്കാണ് മുൻതൂക്കം ലഭിക്കുന്നത്."
This will make every Indian proud. It is heartening to see our efforts towards developing border areas getting a big impetus. For decades, our border areas were ignored but now their development needs are getting top priority. https://t.co/AvXDhOqgZP
— Narendra Modi  May 12, 2023
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 25.07.2020
ഇതുവരെ:
ഒറ്റദിവസം 4,20,000ലധികം കോവിഡ് പരിശോധനകള് എന്ന റെക്കാര്ഡ് നേട്ടത്തില് ഇന്ത്യ.
ദശലക്ഷത്തില് പരിശോധനാ നിരക്ക് 11,485 ആയി വര്ധിച്ചു; ആകെ 1,58,49,068 സാമ്പിളുകളാണ് പരിശോധിച്ചത്
മരണനിരക്കു കുറഞ്ഞ് 2.35 ശതമാനമായി
കഴിഞ്ഞ 24 മണിക്കൂറിനിടെ 32,223 പേര് രാജ്യത്ത് രോഗമുക്തി നേടി. സുഖം പ്രാപിച്ചവരുടെ ആകെ എണ്ണം 8,49,431
രോഗമുക്തിനിരക്ക് വീണ്ടും ഉയര്ന്ന് 63.54 % ആയി.
ഉയര്ന്ന തോതില് കോവിഡ് കേസുകളുള്ള ഒന്പത് സംസ്ഥാനങ്ങളിലെ കോവിഡ് പ്രതിരോധം ക്യാബിനറ്റ് സെക്രട്ടറി അവലോകനം ചെയ്തു
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: കേന്ദ്ര ആരോഗ്യ കുടുംബക്ഷേമ മന്ത്രാലയത്തില് നിന്നുള്ള പുതിയ വിവരങ്ങള്: ഒറ്റദിവസം 4,20,000ലധികം കോവിഡ് പരിശോധനകള് എന്ന റെക്കാര്ഡ് നേട്ടത്തില് ഇന്ത്യ. ദശലക്ഷത്തില് പരിശോധനാ നിരക്ക് 11,485 ആയി വര്ധിച്ചു; ആകെ 1,58,49,068 സാമ്പിളുകളാണ് പരിശോധിച്ചത്.മരണനിരക്കു കുറഞ്ഞ് 2.35 ശതമാനമായി.കഴിഞ്ഞ 24 മണിക്കൂറിനിടെ 32,223 പേര് രാജ്യത്ത് രോഗമുക്തി നേടി. സുഖം പ്രാപിച്ചവരുടെ ആകെ എണ്ണം 8,49,431. രോഗമുക്തിനിരക്ക് വീണ്ടും ഉയര്ന്ന് 63.54 % ആയി.
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1641158
ഉയര്ന്ന തോതില് കോവിഡ് കേസുകളുള്ള ഒന്പത് സംസ്ഥാനങ്ങളിലെ കോവിഡ് പ്രതിരോധം ക്യാബിനറ്റ് സെക്രട്ടറി അവലോകനം ചെയ്തു
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1641039
ജനങ്ങളുടെ ആവശ്യങ്ങളോട് പ്രതികരിക്കുന്ന ആദായനികുതി വകുപ്പിനെ അഭിനന്ദിച്ച് കേന്ദ്ര ധനമന്ത്രി
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1640966
സ്വതന്ത്ര വ്യാപാര കരാറിന് ഉള്ള പ്രതിബദ്ധത ഇന്ത്യയും യു.കെ.യും പങ്കുവെച്ചു: ഇന്ത്യയും യു.കെ.യും 2020 ജൂലൈ 24ന് പതിനാലാമത് സംയുക്ത സാമ്പത്തിക വ്യാപാര കമ്മിറ്റി യോഗം സംഘടിപ്പിച്ചു. കേന്ദ്ര വാണിജ്യ വ്യവസായ വകുപ്പ് മന്ത്രി പീയൂഷ് ഗോയൽ യു.കെയുടെ ഇന്റർ നാഷണൽ ട്രേഡ് സെക്രട്ടറി ഓഫ് സ്റ്റേറ്റ് എലിസബത്ത് ട്രസ് എന്നിവർ വിർച്യുൽ യോഗത്തിൽ സംയുക്തമായി അധ്യക്ഷതവഹിച്ചു.
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1641126
കോവിഡ് പ്രതിരോധത്തിന് ദ്രുത കാര്യനിര്വഹണ പദ്ധതി രൂപീകരിച്ച് ജൈവസാങ്കേതിക വകുപ്പ്
കൂടുതല് വിവരങ്ങള്ക്ക് : https://www.pib.gov.in/PressReleseDetail.aspx?PRID=1641140
പ്രത്യേക സേവനങ്ങളും ഫീച്ചറുകളും
ലോക സൈക്കിൾ ദിനാചരണം; ജില്ലാ-ബ്ലോക്ക് കേന്ദ്രങ്ങളിൽ സൈക്കിൾ റാലികൾ ജൂൺ 03-ന്, പാലക്കാടും റാലി സംഘടിപ്പിക്കും
കൊച്ചി: ജൂൺ 02, 2022
സ്വാതന്ത്ര്യത്തിൻറെ എഴുപത്തിയഞ്ചാം വാർഷികാഘോഷ പരിപാടിയായ ആസാദി കാ അമൃത് മഹോത്സവത്തോടനുബന്ധിച്ച് കേന്ദ്ര യുവജനകാര്യ-കായിക മന്ത്രാലയത്തിൻറെ നേതൃത്വത്തിൽ നെഹ്റു യുവ കേന്ദ്ര മുഖേന ലോക സൈക്കിൾ ദിനമായ ജൂൺ 03, 2022-ന് രാജ്യത്തുടനീളം സൈക്കിൾ റാലികൾ സംഘടിപ്പിക്കും. സംസ്ഥാന ജില്ലാ-ബ്ലോക്ക് തലത്തിലും തിരഞ്ഞെടുക്കപ്പെട്ട രാജ്യത്തെ എഴുപത്തിയഞ്ച് പ്രധാന കേന്ദ്രങ്ങളിലും നടക്കുന്ന സൈക്കിൾ റാലികളിൽ വിദ്യാർത്ഥികളും യുവജനങ്ങളും മുതിർന്നവരും പങ്കെടുക്കും. ആഗോളതാപനത്തിൻറെയും അനാരോഗ്യകരമായ ജീവിത ശൈലികളുടെയും പ്രശ്നങ്ങൾ പരിഹരിക്കുന്നതിന് സൈക്കിൾ സവാരി പ്രോത്സാഹിപ്പിക്കുകയും ജനകീയമാക്കുകയുമാണ് പരിപാടിയുടെ ലക്ഷ്യം.
ലോക സൈക്കിൾ ദിനാചരണത്തിന്റെ സംസ്ഥാനതല ഉൽഘാടനവും അതോടനുബന്ധിച്ചുള്ള സൈക്കിൾ റാലിയും ജൂൺ 03, 2022 ന് രാവിലെ 9.30 ന് തിരുവനന്തപുരം കേരള സർവ്വകലാശാല ക്യാമ്പസിൽ കായിക മന്ത്രി ശ്രീ വി. അബ്ദുറഹിമാൻ ഉൽഘാടനം ചെയ്യും. സ്പോർട്ട് യുവജനകാര്യ ഡയറക്ടർ ശ്രീ എസ്. പ്രേം കൃഷ്ണൻ, നെഹ്റു യുവ കേന്ദ്ര സ്റ്റേറ്റ് ഡയറക്ടർ ശ്രീ കെ. കുഞ്ഞഹമ്മദ്, നാഷണൽ സർവ്വീസ് സ്കീം റീജ്യണൽ ഡയറക്ടർ ശ്രീ ജി. ശ്രീധർ, നെഹ്റു യുവ കേന്ദ്ര ഡെപ്യൂട്ടി ഡയറക്ടർ ശ്രീ ബി. അലി സാബിൻ, സായ് സൈക്കിൾ കോച്ച് ശ്രീ അനൂപ് എസ്. നായർ തുടങ്ങിയവർ ചടങ്ങിൽ പങ്കെടുക്കും. തുടർന്ന് 75 യുവതി, യുവാക്കൾ പങ്കെടുക്കുന്ന സൈക്കിൾ റാലി മന്ത്രി ഫ്ലാഗ് ഓഫ് ചെയ്യും.
പാലക്കാട് നഗരത്തിലെ കോട്ട മൈതാനിയിലുള്ള രക്തസാക്ഷി മണ്ഡപത്തിൽ നിന്നും അകത്തേതറ ശബരി ആശ്രമത്തിലേക്ക് നടത്തുന്ന യുവജന സൈക്കിൾ റാലി ജൂൺ 03, 2022 ന് രാവിലെ 8 മണിക്ക് ശ്രീ വി. കെ. ശ്രീകണ്ഠൻ, എംപി ഫ്ലാഗ് ഓഫ് ചെയ്യും. ലക്ഷദ്വീപിലെ കവരത്തിയിലും നെഹ്റു യുവ കേന്ദ്രയുടെ ആഭിമുഖ്യത്തിൽ സൈക്കിൾ റാലി നടത്തുന്നുണ്ട്. ലക്ഷദ്വീപ് കളക്ടർ ശ്രീ അസ്ക്കർ അലി ഉൽഘാടനം ചെയ്യും.
കേരളത്തിലെ എല്ലാ ജില്ലാ ആസ്ഥാനങ്ങളിലും കേന്ദ്ര ഭരണ പ്രദേശമായ മാഹിയിലും നെഹ്റു യുവ കേന്ദ്രയുടെ ആഭിമുഖ്യത്തിലും ബ്ലോക്ക് കേന്ദ്രങ്ങളിൽ യൂത്ത് ക്ലബുകളുടെ പങ്കാളിത്തത്തോടെയും സൈക്കിൾ റാലികൾ നടക്കും.
(Visitor Counter : 15
ഖനി മന്ത്രാലയം
2018-19 ല് നാല്ക്കോയുടെ മൂലധന ചെലവ് 1,100 കോടി രൂപ
കേന്ദ്ര പൊതുമേഖലാ സ്ഥാപനമായ നാഷണല് അലൂമിനിയം കമ്പനി ലിമിറ്റഡ്  2018-19 ല് 9350 കോടി രൂപയുടെ വരുമാനം ലക്ഷ്യമിടുന്ന ധാരണാപത്രം കേന്ദ്ര ഖനി മന്ത്രാലയവുമായി ഒപ്പുവച്ചു. കഴിഞ്ഞ വര്ഷത്തെക്കാള് 15 ശതമാനം അധികമാണിത്. 2.1 ദശലക്ഷം ടണ് അലൂമിനയും, 4.5 ലക്ഷം ടണ് അലുമിനിയവും ഉല്പ്പാദിപ്പിക്കാനും ധാരണാപത്രം ലക്ഷ്യമിടുന്നു. 2018-19 ല് 1,100 കോടി രൂപയുടെ മൊത്തം മൂലധന ചെലവാണ് കമ്പനി കണക്കാക്കിയിട്ടുള്ളത്. ഉത്ക്കലിലെ കല്ക്കരി പടങ്ങള്, ഒരു ദശലക്ഷം ടണ് ലക്ഷ്യമിടുന്ന റിഫൈനറി കാറ്റില് നിന്ന് വൈദ്യുതി ഉല്പ്പാദിപ്പിക്കുന്ന പദ്ധതികള്, സംയുക്ത പദ്ധതികള്, പ്ലാന്റുകളിലെ യന്ത്രോപകരണങ്ങളുടെ നവീകരണം എന്നിവ ഇതില് ഉള്പ്പെടും.
(ND/MRD